༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།

ཨ་མྱེས་ཞབས།
ས་སྐྱ་པའི་སྲུང་མ་ཁྱད་པར་ཅན་རྣམས་ཀྱི་རྩ་བའི་སྔགས་སོགས་ཀྱི་དོན་བཤད་པ།

:Rare Texts of the Sakya TraditionR
༄། །བསེ་འབག་ནག་པོ་འཕུར་ཤེས་ཀྱི་ཐུགས་རྗེ་ལ་བསྐུལ་བའི་ཡི་གེ་བཞུགས། ན་མོ་བུདྡྷ་དྷྭ་ཛ་ཡེ། ཁྱོད་རྒྱལ་བའི་འཕྲིན་ལས་དྲག་པོའི་སྐུ། །དཔལ་མཧཱ་ཀཱ་ལ་གུར་མགོན་ཞེས། །ཡོངས་འཛིན་མའི་ཕྱོགས་ཀུན་ཁྱབ་པ་དེའི། །སྐུ་དངོས་དང་མཚུངས་པའི་བསེ་མགོན་ཆེ། །རིག་སྔགས་འཆང་བདག་ལ་དགོངས་སུ་གསོལ། །དུས་ངན་པ་དིང་སང་སྐབས་འདི་ན། །སྤྱིར་སངས་རྒྱས་བསྟན་པ་ཉམས་རེ་དམའ། །སྒོས་ས་སྐྱ་པའི་བསྟན་པ་འཇིག་ལ་ཐུག །དུས་འདི་ལ་བློ་ལྡན་ཁོ་བོ་སོགས། །བསྟན་གསལ་བར་འདོད་པའི་གང་ཟག་རྣམས། །ཐབས་ཇི་ལྟར་བྱས་ཀྱང་ངལ་བ་འདི། །བསྟན་རིན་ཆེན་འཕེལ་བའི་བར་ཆད་ལགས། །རྒྱུ་དེས་ན་མཁྱེན་བརྩེ་ནུས་ལྡན་པའི། །ཁྱེད་ཡེ་ཤེས་མགོན་པོའི་ཐུགས་རྗེ་ཡིས། །ཆོས་མཐུན་པའི་དོན་གྱི་ལོག་པའི་ཕྱོགས། །འདི་ཐམས་ཅད་མྱུར་དུ་ཞི་བར་མཛོད། །བསྟན་བསམ་པའི་སྐྱེ་བོ་གསེར་བས་དཀོན། །དེ་དུས་རྣམས་རྟག་ཏུ་ངལ་བ་འདི། །ཁྱེད་བསྟན་སྲུང་ཐུགས་ཀྱིས་ཕོད་ལགས་སམ། །རྗེ་གོང་མའི་དམ་ཚིག་དྲན་པར་མཛོད། །མི་བདག་གི་བསམ་པའི་དོན་འདི་དག །སྣ་གཅིག་ཉིད་མ་ལུས་མཐར་ཕྱིན་ཏེ། །སྤྱི་བྱེ་བྲག་བསྟན་པ་རིན་པོ་ཆེ། །དཔེ་དབྱར་མཚོ་བཞིན་དུ་རྒྱས་པར་མཛོད། །བློ་གཏད་དོ་གཉེར་རོ་སྲུང་མའི་ཚོགས། །ཐུགས་མ་གཡེལ་མ་གཡེལ་མཧཱ་ཀཱ་ལ། །དུས་དེང་སང་སྐབས་ཀྱི་སྐྱེ་བོ་རྣམས། །ཕལ་ཆེ་བ་བསྟན་པ་འཕེལ་འདོད་མེད། །རྒྱུ་དེས་ན་བདག་གི་མཐུན་གྲོགས་ཉུང་། །འདི་བསམ་གྱིན་ཡེ་ཤེས་མགོན་པོ་དྲན། །ཐུགས་མ་བརྗེད་བརྩེ་བའི་ཀློང་ནས་གཟིགས། །དུས་འདུ་འབྲལ་མེད་པར་བསྐྱང་དུ་གསོལ། ཁྱེད་བསྟན་པ་བསྲུང་བར་ཞལ་བཞེས་ཤིང་། །བདག་བསྟན་པ་འཛིན་པར་འདོད་པའི་ཕྱིར། །ཆོས་ཕན་ཚུན་རྟེན་འབྲེལ་ཕུན་སུམ་ཚོགས། །རྒྱུ་དེས་ན་ནམ་ཡང་འབྲལ་མེད་ཟུངས། །བདག་རྣལ་འབྱོར་ནནྡ་འཁོར་དང་བཅས། །དུས་རྟག་ཏུ་ནད་མེད་ཚེ་རིང་ཞིང་། །ཆོས་ལུགས་གཉིས་བྱ་བ་མཐར་ཕྱིན་ཏེ། །སྤྱི་བྱེ་བྲག་བསྟན་པ་རིན་པོ་ཆེ། །རབ་འཕེལ་ཞིང་ཡུན་དུ་གནས་པར་མཛོད། །དེ་ལྟར་འཕྲིན་ལས་བཅོལ་བ་འདིས་ཀ་ལྱཱ་ན་ཝརྡྷནྟུ།། །། ༈ མཁན་ཆེན་ཨ་པད་རིན་པོ་ཆེའི་དགོངས་བཞེད་ལྟར་གུ་རུས་ཞབས་ཞུ་བགྱིས་པའོ།།

ཀླུ་སྒྲུབ།
བསེ་འབག་ནག་པོ་འཕུར་ཤེས་ཀྱི་ཐུགས་རྗེ་ལ་བསྐུལ་བའི་ཡི་གེ

:Rare Texts of the Sakya TraditionR